钦定古今图书集成/明伦汇编/氏族典/第385卷 > 李元吉
## 钦定古今图书集成/明伦汇编/氏族典/第385卷 > 李元吉

按《唐书巢剌王元吉传》：“元吉小字三胡，封姑臧郡公，
进齐国。高祖受禅，进王齐，为并州总管。元吉猜鸷好
兵，居边久，益骄侈。刘武周以五千骑屯黄蛇岭，元吉
使将军张达以步卒百人尝寇，达辞兵少彊之，至则
尽没。达怒，导武周攻之，元吉委军奔京师。并州陷，帝
怒，自是尝令从秦王征讨，不复颛军矣。寻授侍中，累”
进司徒、并州大都督。时秦王有功，而太子不为中外
所属，元吉喜乱，欲并图之，乃构于太子。又承间请害
秦王，帝不应，死年二十四。子承业为梁郡王，承鸾，渔
阳王，承奖，晋安王，承裕，江夏王，承度，义阳王，并伏诛。
贞观初，改葬，追爵海陵郡王及谥。后改封巢，以曹王
明嗣。